open-index/open-wikipedia-markdown huggingface dataset:
Midis Nanos & Berishës

**Midis Nanos & Berishës** kujtime, Autori: Alfred S. Moisiu. Botuesi: Toena. Faqet e librit 424. 

Aty më lindi edhe ideja për t´i kërkuar qeverisë shqiptare që të krijojë një ministri për emigrantët tanë, gjë të cilën e ngrita jo vetëm gjatë intervistave që dhashë pas kthimit, por edhe në mesazhin e radhës që i drejtova Parlamentit tonë. Në mënyrë të veçantë bisedova si me Nanon, ashtu edhe me Berishën, pas ardhjes së tij në pushtet, por megjithëse që të dy në parim binin dakord, asnjeri nuk e realizoi. Kjo tregon hipokrizinë e politikanëve tanë, që këtë çështje e kujtojnë vetëm në prag të zgjedhjeve, thjesht për ta futur në arsenalin e parullave joshëse zgjedhore.
Vit pas viti

**Vit pas viti** Autori: Viktor Gjika. Botuesi: Toena. Faqet e librit 246. 

... Ndodh nganjëherë, që kush të zgjedh emrin në lindje, parandien edhe të ardhmen. E pagëzuan Viktor, që do të thotë Fitimtar. E njoh prej afro 60 vitesh, prandaj kam arsye ta pohoj këtë. Në gjimnaz ishte gjithmonë I PARI. Në çdo lëndë. Por jo si murg librash. Këndonte si solist, luante në pjesët teatrale. I kudogjendur. Kanakar i vajzave. Me diplomë të artë në shkollën e lartë të kinematografisë. Në historinë e filmit artistik e dokumentar shqiptar shkroi një kapitull që nuk do të harrohet. Sepse e gdhendi mbi gur, me daltë skulptori. Nëse do të kërkonim një tipar dallues të të gjithë filmave të tij, për mua ky do të ish REALIZMI.

Le të jetë ky libër një përshpirtje e pambarim. Miq dhe dashamirës të Viktorit, vendoseni atë në bibliotekat tuaja dhe pastaj... “Kur të jeni mërzitur, kërkojeni dhe ai do të zbresë e do të ulet pranë jush” për të perifrazuar vargjet e Dritëroit, si një luftëtar që nuk iu shmang asnjë beteje dhe i fitoi të gjitha, përveç asaj që nuk e ka fituar askush…
Bisedë për brilantet në pasditen e dhjetorit

**Bisedë për brilantet në pasditen e dhjetorit** tregime & novela, Autori: Ismail Kadare. Botuesi: Onufri. Faqet e librit 223. ISBN 978-9928-164-40-7
Lista e shteteve anëtare në Lidhjën Arabe

**Lidhja Arabe** përbëhet nga 22 shtete.
parapamje|300px|djathtas|Kohështrirja e zgjerimit të Lidhjës Arabe

 https://www.worldatlas.com/geography/arab-countries.html.::
## Referime
Dredhitë e Picimulit

**Dredhitë e Picimulit** Autori: Odhise Grillo. Botuesi: Toena. Viti i botimit: 2004. Faqet e librit 160. ISBN 99927-1-879-X
Që kur dhelpra hodhi lumin

**Që kur dhelpra hodhi lumin** Autori: Met Gjergji. Botuesi: Toena. Faqet e librit 132.

Fabula zbavitëse dhe interesante që i kënaqin fëmijët. Një libër për të mbushur më së miri kohën e fëmijëve duke u argëtuar, por edhe duke përfituar prej tyre. Personazhe, si shpeshherë në fabula, janë kafshët. Ata paraqiten me veçoritë e karakteristikat që kanë duke dashur të japin një mesazh, të cilin ua lëmë fëmijëve ta zbulojnë.
Katërmbëdhjetë vjeç dhëndërr - Pas vdekjesë

thumb|200px
**Katërmbëdhjetë vjeç dhëndërr - Pas vdekjesë** Autori: Andon Z. Çajupi. Botuesi: Toena. Faqet e librit 108.

Është komedia e parë e shkruar nga Çajupi. Ajo u botua në përmbledhjen “Baba Tomorri”, së bashku me poemën me të njëjtin titull dhe një sërë vjershash me karakter atdhetar dhe shoqëror. Komedia “14 vjeç dhëndër” u cilësua nga kritika e viteve ’30 si një “farsë moliereske” e arrirë, që zë vendin e parë në gjininë e vet, duke qenë se letërsia jonë në atë kohë nuk e njihte ende këtë lloj të gjinisë dramatike.
Letra nga të vdekurit

**Letra nga të vdekurit** Autori: Ali Podrimja. Botuesi: Toena. Viti i botimit: 2004. Faqet e librit 192. ISBN 99927-1-893-5
Litari i ankthit

**Litari i ankthit** poezi të zgjedhura, Autori: Ali Podrimja. Botuesi: Toena. Faqet e librit 388. 

E lirë Kosova dhe e pavarur,

Me një litar rreth qafe

Kërkon degën më të lartë.

Si dele nuk i dilet në Pazar,

Nëpër fjalë seç dridhet

Midis dy qytetërimeve e zënë.

Nuk e mban litari, as e lëshon

Në konferenca ndërkombëtare

Kallëzohet si përrallë.

E s’e lëshon, as e mban një litar.
Meditim për shqiptarët, Europën dhe Kombet e Bashkuara

**Meditim për shqiptarët, Europën dhe Kombet e Bashkuara** Autori: Alfred Papuçiu. Botuesi: Toena. Viti i botimit: 2004. Faqet e librit 272. ISBN 99927-1-846-3
Shtegtim metafore

**Shtegtim metafore** shkrime kritike për poezinë shqipe, me autor Ali Aliu. Botuesi: Toena. Viti i botimit: 2006. Faqet e librit 280. ISBN 99943-1-146-8
Besa besë

**Besa besë** Autori: Andon Z. Çajupi. Botuesi: Toena. Faqet e librit 76. 

Gjithë vendetë gëzojnë, 

ti Shqipëri, pse pushon? 

Gjithë njerëzit këndojnë, 

ti shqiptar, pse rënkon? 

Gjithë duanë lirinë 

dhe pa të njeriu s'rron; 

Ti shqiptar, Shqipërinë, 

në zgjedhë si e duron? 

Zgjohuni, o shqiptarë, 

erdhi dita për liri! 

Zini luftë me barbarë, 

përpiqi për Shqipëri! 

Të krishter' e myslimanë, 

të tërë një sua kemi, 

gegë, toskë, dibranë, 

gjithë shqiptarë jemi. 

Mblidhuni të bëjmë benë, 

të gjithë dorë për dorë: 

Të duamë mëmëdhenë, 

edhe malet me dëborë... 

Mirri pushkëtë në duar 

edhe bëni besa-besë, 

Shqipëria do shpëtuar, 

kokë turku të mos mbesë!
Argëtime në natyrë

**Argëtime në natyrë** Autori: Aleksandër Bojaxhi. Botuesi: Toena. Faqet e librit 108.

Në faqet që do të lexoni, do keni rastin të mësoni çfarë është e çfarë nuk është alpinizëm. Megjithatë, ky botim nuk i takon vetëm alpinistëve: ky botim është për cilindo lexues që dëshiron të njohë dhe pasurojë kulturën e tij, për disa nga sportet dhe format argëtuese të kalimit të kohës së lirë në natyrë.
Vepra V (A.Z.Çajupi)

**Vepra V** me Autor: Andon Z. Çajupi. Botuesi: Toena. Faqet e librit 286. 

Fjal’ e keqe, për të tjerë, Sjell dëm të math kurdoherë Fjal’ e mirë, fjalë miku, Shpëton miknë nga rreziku.
Vepra IV (A. Z. Çajupi)

**Vepra IV** me Autor: Andon Z. Çajupi. Botuesi: Toena. Faqet e librit 262. 

Lutej, falej dit’ e natë Të bënen maçet si gratë; Nukë la magji pa bërë Për maçen që kish ndë prërë
Vepra III (A. Z. Çajupi)

**Vepra III** me Autor: Andon Z. Çajupi. Botuesi: Toena. Faqet e librit 182. 

Shqipëtarët u trazuan, Këtê djalë mbret e duan, Dhe ndë qytet, Shqipëtarët e kërkojnë sot …
Vepra II (A. Z. Çajupi)

**Vepra II** me Autor: Andon Z. Çajupi. Botuesi: Toena. Faqet e librit 286. 

Mos pandeni se kjo Botë Ka qënë si është sot, Dhe Baba-Musa na thotë Si punoj’ i Madhi Zot.
Vepra I (A. Z. Çajupi)

**Vepra I** me Autori: Andon Z. Çajupi. Botuesi: Toena. Faqet e librit 246. 

Baba Tomorr, Kish’ e Shqipërisë, Mal i lartë, fron i Perëndisë, Tek Ti vinin njerzitë qëmoti Për të msuar se ç’urdhëron Zoti.
Shkëlqimi i meteorëve

**Shkëlqimi i meteorëve** Autori: Luan Rama. Botuesi: Toena. Viti i botimit: 1997. Faqet e librit 200.
Nuk ndodh asgjë veç dashurisë...

**Nuk ndodh asgjë veç dashurisë...** poezi, Autori: Preç Zogaj. Botuesi: Toena. Faqet e librit 120. 

Preç Zogaj në këtë cikël poezish të mbërthen me simbolikën dhe bukurinë e vargjeve. Fund e krye libri përshkohet nga dashuria, fuqia e ndjenjave dhe kompleksiteti i tyre. Shpesh poeti e zbërthen bërthamën narrative nëpërmjet një hapësire prej shumë strofash. Poezitë e tij dallohen për një figuracion të pasur e varg ritmik
Aparati riprodhues mashkullor te njeriu

**Aparati riprodhues mashkullor** është një sistem biologjik i përbërë nga një bashkësi organesh anatomike që kanë për qëllim riprodhimin.

Aparati riprodhues përqëndrohet te gonadet, që prodhojnë gametat, ose qelizat seksuale. Gonadet mashkullore janë testikujt.

Funksionet e aparatit riprodhues mashkullor janë:
# Sinteza e hormoneve seksuale, që zgjat gjatë gjithë jetës dhe fillon që kur embrioni është duke u zhvilluar në barkun e nënës.
#Prodhimi, ushqyerja dhe grumbullimi i përkohshëm i spermatozoidëve. Ky proçes fillon gjatë pjekjes seksuale ose pubertetit.

## Anatomia e aparatit riprodhues mashkullor 
thumb|300px|right| **Aparati riprodhues mashkullor** : 1. Fshikëza e urinës 2. Kocka pubiene (*Os pubien*) 3. Penisi 4. Kavernosa 5. Gogëla 6. Lafsha 7. Kanali urinar 8. Zorra e trashë 9. Rektumi 10. Fshikëza seminale 11. Kanali ejakulues 12. Prostata 13. Gjëndra e Kuperit (bulbo-uretrale) 14. Anusi 15. Kanali deferent 16. Epididima 17. Testikuli 18. Skrotumi

Organet që përbëjnë aparatin riprodhues mashkullor janë:
# Testikujt
# Fshikëzat seminale
# Prostata
# Gjëndrat e Kuperit
# Penisi

## Testikujt 
Testikujt janë organet që prodhojnë gametat seksuale mashkullore. Përmasat mesatare të një testikuli janë 4.5&nbsp;cm gjatësi, 3.0&nbsp;cm gjerësi, 2.5&nbsp;cm trashësi dhe peshon rreth 11-17 gramë secili.
 
### Mbrojtja e testikujve në skrotum 
Skrotumi është një qese ose xhep i veshur me lëkurë që përmban testikujt, epididimen dhe kanalin deferent. Septumi e ndan skrotumin në dy pjese, ku secili mban një testikul.  
Tkurrja e muskujve dartos shkakton mbledhjen e lëkurës. Së bashku me muskujt kremaster, ata mbajnë konstante temperaturën e testikujve, e cila duhet të jetë tre grade Celcius më e ulët se ajo e trupit, në mënyrë që të krijohet një mjedis i përshtatshëm për spermatogjenezen. Kur temperatura e ambjentit ulet, muskujt tkurren duke mbledhur lëkurën dhe duke bërë që testikujt të jenë më pranë nxehtësisë së trupit. Kur temperatura e ambjentit ngrihet, muskujt lëshohen dhe testikujt ndodhen më poshtë.

Zona spermatike e brendshme dhe testikuli formojne ndërmjet tyre një hapësirë virtuale, e cila përmban lëng lubrifikues.
Kordoni spermatik përmban kanalin deferent, ene gjaku, ene limfatike si dhe nerva.

### Anomalitë e vendndodhjes së testikujve 
Në momentin e lindjes, testikujt nuk janë domosdoshmërisht në skrotum. Gjatë jetës fetale (si fetus) testikujt ndodhen në abdomen, dhe më pas zbresin më poshtë deri në skrotum. Por kjo mund të shoqërohet me forma të ndryshme të anomalive të vendndodhjeve të testikujve. Kriptorkidizmi është mungesa e një ose të dy testikujve në skrotum. Ajo përfshin gjithashtu pozicionet ektopike, që kanë të bëjnë me vendndodhjen e testikujve në një vend të pazakonte, krahasuar me trajektoren e tyre. 
Një foshnjë e prekur nga kriptorkidizmi, kur të jetë në moshë madhore, ka 60% më shumë mundësi steriliteti se sa njerëzit normale.
Si të ushqehemi që të mos sëmuremi

**Si të ushqehemi që të mos sëmuremi** Autori: Arben Gjoni. Botuesi: Gjoni. Faqet e librit 183.

Njeriu i sëmurë ka urtësinë e një plaku dhe shpresën e një të riu.

Shëndeti nuk është gjithcka, por pa shëndet gjithcka është asgjë.

Kuro sëmundjen kur je i ri që të mos qash shëndetin kur plakesh.

Nuk mjafton të gjesh sëmundjen dhe ta kurosh, por duhet mësuar ruajtja e shëndetit...
Histori të aventurave alpinistike

**Histori të aventurave alpinistike** Autori: Aleksandër Bojaxhi. Botuesi: Toena. Faqet e librit 368.

Ngjitja e maleve është sporti, hobi ose profesioni i ecjes, ngjitjes, gjurmësimit dhe kacavarjes lart të maleve. Në Evropë këto njihen me emërtesën alpinizëm, në Amerikë me emërtesën mountaineering (mountëniring). Ndërkohë që kjo veprimtari filloi si një përpjekje për të arritur pikën më të lartë të maleve të pangjitura, me kalimin e kohës u degëzua në specializime që i adresohen qasjeve të ndryshme të ngjitjes së maleve.

Sot mundet të themi që alpinizmi ka tri anë: artin e shkëmbit, artin e borës dhe artin e akullit, në vartësi nga fakti se rruga e zgjedhur për në majë të malit kalon nëpër shkëmb, nëpër borë apo nëpër akull. Shpesh, rruga e zgjedhur për në majë i përmban që të tria këto. Secila nga këto anë kërkon aftësi të mëdha atletike e teknike, por edhe përvoja është gjithashtu shumë e rëndësishme.

Nëse do të bënim një listë të ngjitësve të sotëm, ata do t’i emërtonim në ngjitës malesh (alpinistë), ngjitës shkëmbinjsh (kacavarës), ngjitës të harcave (gurëve të mëdhenj) (përsëri kacavarës apo harca), si dhe ngjitës të akujve (përsëri kacavarës). Në këtë botim do të flitet vetëm për alpinistë dhe ngjitje alpinistike. Këtu përshkruhen historitë e aventurave për arritjet më kulmore në sportin e alpinizmit.
Butrinti i përjetshëm

**Butrinti i përjetshëm** Autori: Richard Hodges. Botuesi: Toena. Faqet e librave 260.

Kjo histori është përshkruar me sytë e shekullit XXI duke e trajtuar Butrintin në mënyrë të tillë që vizitorët dhe studiuesit të magjepsen dhe të eksplorojnë këtë vend të virgjër. Vetë autori, i ardhur në 1992 në Shqipëri, me projektet e tij ka dhënë një ndihmesë të madhe që Butrinti të jetë pjesë e Trashëgimisë Kulturore të UNESCO-s, një Park Kombëtar, si dhe një qendër lagunore më rëndësi ndërkombëtare, e njohur prej Konventës Ramsar.

Ky botim vjen i ilustruar me foto të shumta, duke i dhënë lexuesit një material të plotë të Butrintit të periudhës së antikitetit dhe shndërrimin e tij deri në ditët e sotme.
Lufta e penave

**Lufta e penave** Autori: Sevdai Kastrati. Botuesi: Toena. Faqet e librit 680. 

Antologji e polemikës shqipe: historike, gjuhësore, letrare, politike, fetare. Janë përfshirë tridhjetë e shtatë polemistë me shtrirje kohore prej Barletit e këtej.
Baloshi, keci, iriqi... dhe të tjerët

**Baloshi, keci, iriqi... dhe të tjerët** Autori: Tasim Gjokutaj. Botuesi: Toena. Faqet e librit 76. 

Përmbledhje me vjershat dhe poemat humoristike më të bukura të autorit, të ilustruara.
Vepra 5 (Pashko Vasa)

**Vepra 5** me Autor: Pashko Vasa. Botuesi: Toena. Faqet e librit 302. 

Përsë﻿ritje mbi legjislacionin në Turqi; Bosnja dhe Hercegovina gjatë misionit të Xhevdet Efendiut; Vështrim historik mbi Malin e Zi sipas traditave të Shqipërisë.
Vepra 4 (Pashko Vasa)

**Vepra 4** me Autor: Pashko Vasa. Botuesi: Toena. Faqet e librit 198. 

Këtu përfshihen: Shqypnija e shqiptart; E vërteta për Shqipërinë dhe shqiptarët; Memorandume; Letërkëmbimi.
Vepra 2 (Pashko Vasa)

**Vepra 2** me Autor: Pashko Vasa. Botuesi: Toena. Faqet e librit 348. 

Këtu përfshihen: Bardha e Temalit

Romani “Bardha e Temalit” është një pasqyrë e gjallë e jetës shqiptare në shekullit të XIX. Me frymëzimin e tij pasionant autori ka pasqyruar skena të jashtëzakonshme familjare dhe sociale në ambjente tipike shqiptare, përmes një sfondi të theksuar romantik. Po në këtë roman nuk mungojnë edhe pamjet realiste si edhe situatat sentimentale me një dramacitet të ndjerë, që mund të shpjegohen me depërtimin në bodrumin e vetëdijës, pra në subkoshiencën e karaktereve.﻿
Vepra 1 (Pashko Vasa)

**Vepra 1** me Autor: Pashko Vasa. Botuesi: Toena. Faqet e librit 176. 

Këtu përfshihen: Moj Shqypni, e mjera Shqypni; Trëndafilë dhe gjemba; Vjersha të tjera.
Zani i zemrës

**Zani i zemrës** është vëllim me përmbledhje poetike të rilindasit Filip Shiroka, botuar nga Dom Ndoc Nikaj në Tiranë më 1933.

## Subjekti 
## Ribotime 
Më 1958 u ribotua nga shtëpia botuese shtetërore "Naim Frashëri" nën kujdesin e Vehbi Balës dhe Jup Kastratit, me një parathënie studimore *Filip Shiroka dhe poezia e tij*. Më 1986 u ribotua sërish nga shtëpia botuese "Naim Frashëri" me parathënie nga Besa Vila. Më 2004 ky u ribotua varianti i 1986 nga shtëpia botuese "Toena" me parathënien e Vilës.

## Referime
Dënimi i dytë i Homerit

**Dënimi i dytë i Homerit** Autori: Namik Dokle.  Botuesi: Toena. Faqet e librit 176.

Krijimtaria në gjininë e dramës së Namik Dokles daton që në vitin 1975. Së bashku me radiodramat për fëmijë dhe të rritur, ai ka dhënë një kontribut të veçantë në dramaturgjinë shqiptare. "Dënimi i dytë i Homerit" nga ka marrë titullin edhe libri i tij ka në përbërje të tij edhe dy drama të tjera; "Fantazma e Danubit" dhe "Varri i të gjallëve".

Shtrirja kohore e personazheve të tij është prej periudhës homerike, në ditët e sotme, prej Greqisë së lashtë, në ujërat e turbullta të Danubit e në kullat e Veriut të Shqipërisë. Me një gjithëpërfshirje e një gjithëkohështrirje autori rreket të përcjellë mesazhe të fuqishme. Drama "Dënimi i dytë i Homerit" është vënë në skenë në teatrin e Korçës në 2009.
Valsi i hënës

**Valsi i hënës** Autori: Teodor Laço. Botuesi: Toena. Faqet e librit 380. 

Në këtë vëllim janë përmbledhur krijime të shkruara që në hapat e parë të autorit e deri në ditët tona. Një hark kohor, ku mjeshtëria e tregimtarit, në vazhdën e traditës më të mirë të letërsisë shqipe, vjen përherë duke u bërë më solide, më e pasur dhe më origjinale stilistikisht. Në këto tregime edhe tiparet më njerëzore, marrin formën e një simbolike që flet shumë, duke u bërë zëdhënëse, jo vetëm e një periudhe, por edhe e një të vërtete të madhe shoqërore e shpirtërore, që i kapërcen kohët.
Rruga e Dibrës ose Brodway

**Rruga e Dibrës ose Brodway** tregime të zgjedhura, Autori: Kostandin Dhamo. Botuesi: Toena. Faqet e librit 192. 

Në euromaxin e letërsisë shqipe, përmbledhja me tregimet "Rruga e Dibrës" ose Broadway e shkrimtarit Konstandin Dhamo, përbën pavijonin narrativ me shqiptare; me personazhe e mjedise shqiptare të djeshme e prezente, me ide e filozofi të kohës.

Dhamo tregon, por nuk përpiqet të ndikojë me dhunë në veprimet, bëmat, mendimet, shijet, bindjet e personazheve apo të lexuesit; nuk e imponon lexuesin që të pranojë idetë, shijet, bindjet, qëndrimet e veta ndaj botës, jetës.

Ai e lë të lirë lexuesin që të ndalet aty ku i pëlqen, të dëgjojë ato që i duken më domethënëse e kumbuese, të aprovojë e disaprovojë, të kalojë me indiferentizëm zonat që atij i duken me pak interes. Dhamo gjithçka e jep reale, natyrshëm. Ai nuk ndreq me artin e tij, por emancipon, iluminon, të ndriçon rrugën, nuk të pajis me këmbë.
Rrëfim vetmie

**Rrëfim vetmie** tregime të zgjedhura, Autori: Mihal Hanxhari. Botuesi: Toena. Faqet e librit 196.

Faqet e librit lexohen të shoqëruara me ndjenjën se je dorëzuar plotësisht në pushtetin e një rrëfimi të brendshëm, të heshtur, rrëfim që pa ngulur këmbë të vë përpara reflekse nga jeta, nga urtia e të jetuarit, e të dashuruarit, nga filozofia e realitetit, e botës dhe ekzistencës. Duke e përshkruar hapësirën, ambientin, natyrën, autori, pa paralajmëruar, na tërheq në sfera të padukshme të shpirtit dhe mendjes që pluskojnë reflekse thellësisht të rëndësishme nga jeta dhe të jetuarit.
Njeriu jeshil

**Njeriu jeshil** tregime të zgjedhura, Autori: Moikom Zeqo. Botuesi: Toena. Faqet e librit 252. 

Pas 40 vjetëve krijimtarie shumëformëshe, cilësore dhe të pandërprerë, poeti, shkrimtari dhe studiuesi i njohur Moikom Zeqo shfaqet me përmbledhjen e tregimeve të zgjedhura, që në llojin e vet është unike në prozën moderne shqipe, sidomos të dekadës së fundit. 

Mjeshtër i vërtetë, kapricoz i rrëfimit dhe i përshkrimeve me një gjuhë ritmike, që rrjedh lirshëm, pa pengesa artificiale, si një ujëvarë e vrullshme. Zeqo modelon botën e tij, të shpalosur me ambicie dhe humanizëm. Subjektet e tij janë reale dhe trancedentale, janë tregime të shpirtit, përrallore, ekzistenciale dhe mistike. Ky libër pasuron dukshëm opusin e prozës së shkurtër.
Dora e shtetit

**Dora e shtetit** tregime të zgjedhura, Autori: Uran Butka. Botuesi: Toena. Faqet e librit 270. 

Nuk e ndaja dot: doja shpirtëzimin e tij, apo atë vetë. Gjithsesi, në thellësinë e qenies sime ndieja një dhimbje përvëluese, që rritej dhe as e pengoja, as e nxirrja dot. Ishte një zjarr që digjej ngadalë si prushi nën hi. U bëra e heshtur dhe ëndërrimtare.

E përfytyroja herë si një shqiponjë me krahë të thyer, herë si një bard të hajthshëm, të zbehtë si fytyra e hënës, me sy të zinj e të trishtë, si netët e dimrit. Ndërkohë, s’e kisha parë kurrë. Një ditë pata ndjesinë se ai ishte afër, fare afër meje fizikisht. M’u bë sikur kishte ardhur enkas për mua, sikur e prekja, flisja, ia dëgjoja zërin kumbues.
Njeriu me dy emra

**Njeriu me dy emra** tregime të zgjedhura, Autori: Sulejman Mato. Botuesi: Toena. Faqet e librit 278.

Në moshën njëzetvjeçare, Jeton Shatri ishte një djalosh biond, me vështrim të vendosur e me trup atleti, vëlla i dy motrave dhe tre vëllezërve, të rritur para kohe me urrejtje ndaj pushtuesit serb, edhe për shkak të vrasjes së të atit të tyre tre vjet më parë. Sipas thënieve të një dëshmitari që i kishte shpëtuar masakrës së Tivarit, Ramadanin partizan i orëve të para dhe pjesëmarrës i mbledhjes së Bujanit, e kishin qëlluar me plumb pas shpine dhe e kishin hedhur në lumë, në të hyrë të Shkodrës.

Ishte pikërisht kjo ndjenjë hakmarrjeje me të cilën po rriteshin pesë fëmijët e familjes Shatri, por vetëm njëri prej tyre do të thurte plane në fshehtësi për t’u hakmarrë ndaj njërit prej vrasësve të atit të vet, i cili, sipas po atij dëshmitari që kishte denoncuar vrasjen e Ramës, kishte nxjerrë emrin e Milla Cerkoviçit, tashmë komandant i garnizonit të Komunës së Pejës që merrej me rekrutimin e ushtarëve të rinj.
Net të ftohta në bregdet

**Net të ftohta në bregdet** tregime të zgjedhura, Autori: Gjergj Vlashi. Botuesi: Toena. Faqet e librit 236. 

Shkrimtari Gjergj Vlashi në bërthamën e tij poliedrike, te tregimi e shfaq veten më mirë, në një plotësi të gjithanshme. Proza e tij e shkurtër bie në sy për detajet jetësore, për thjeshtësinë e rrëfimit, për joshjen ndaj subjekteve pa bujë dhe origjinalë. Detaji, te proza e Gjergj Vlashit, ka shumë rëndësi.

Kështu, në tregimet "Net të ftohta në bregdet", "Mjeshtri", aventurat moderne të "Damian P.", apo "Djaloshi dhe gjarpri", nëpërmjet shumë detajeve, di të krijojë një plotësi artistike joshëse.
Statusi i qenit

**Statusi i qenit** Autori: Teodor Laço. Botuesi: Toena. Faqet e librit 216. 

Në luftën simbolike midis së MIRËS dhe së KEQES, nga llogoret e letërsisë, humori është një armë asgjësuese. Ironia qep gojën e mburrjes, fodullëkut dhe shtirjes. Një shaka, në dukje e lehtë, mund të lërë një hidhësi që ngrin buzëqeshjet. Është i lumtur ai njeri i mirë që e ka këtë dhunti.

Në hapësirën e ngushtë, që i lejohej kritikës në sistemin totalitar, humori dhe satira shqiptare bën më të mirën e mundshme. Natyrisht, shigjetat e tyre e merrnin nishanin poshtë, pa guxuar te preknin vetë sistemin, por nënteksti i tyre shpesh ishte aq i qartë sa "teoricienët" e socio-realizmit të kërkonin që edhe në qendër të humorit të vihej heroi pozitiv!

Gjuha e zgjedhur e autorit na bën të qeshim me batutat e tij, e në mos, të reflektojmë e të bëjmë një katarsis brenda nesh.
Për një sy gjumë

**Për një sy gjumë** tregime, Autori: Agron Kosta. Botuesi: Toena. Faqet e librit 260.

Ishte pothuajse mesnatë. Dhe dritat, ikën. Nuk e shihnin njëri-tjetrin. Ishin vetëm. Secili në botën e vet. Dhe, kur je vetëm, në kuzhinën e errët, në mes të natës, ti ndodhesh tamam në vendin ku mendimet vijnë furishëm, komplet, të paprera, lakuriq, pa tualet, pa asnjë mungesë, me ngarkesën maksimale, ashtu siç kanë lindur, të vërtetë.

Madje, do të thosha, që nuk rekomandohet të qëndrojnë atje, pranë lavamanëve, të krisur e të palarë, për një kohë të gjatë, veçanërisht gratë, sepse kuzhina s’është vetëm vendi ku ato eksperimentojnë recetat më të mira të gatimit, por njëkohësisht strofka e maniakëve, xhelozëve, të vetmuarve e pijanecëve. Dhe atje pranë, mos harroni, janë thikat e bukës. Është pjesa e shtëpisë që mban fuqinë, e cila mund të shkatërrojë gjithçka, në moment
Në pritje të Nostradamusit

**Në pritje të Nostradamusit** tregime, Autori: Fatos Kongoli. Botuesi: Toena. Faqet e librit 184.

Ky libër me proza të shkurtra të Kongolit hapet me shkrimin brilant "Një ëndërr evropiane mes Al Paçinos dhe Kavabatës" (Toena, 2000), përkthyer dhe botuar në disa gjuhë të huaja si gjermanisht, rusisht, italisht, hungarisht, bullgarisht, etj. Rolin e pasthënies e luan novela po aq brilante "Në pritje të Nostradamusit" (Toena, 2001). Midis këtyre dy shkrimeve janë përfshirë dhjetë tregime, të shkruar e botuar kryesisht në fillim të viteve ’70, kur Kongoli vjen në letërsi nga matematika.

Këto proza dëshmuan qysh herët talentin e autorit, i prirur ndaj temave të ashtuquajtura "të vogla". Vetëm ato do të mjaftonin ta rendisnin atë midis penave më të spikatura të prozës bashkëkohore shqipe. Një vështrim origjinal i realitetit të kohës, me thekse kritike, që befasojnë edhe sot. Dhimbja për njeriun "e vogël", të ndrydhur nën dhunën e pushtetit dhe të "të fortëve" afër tij.
Ajaz Mehmed Pasha

parapamje|Vendvarrimi i Ajaz Mehmet Pashës
**Ajas Mehmed Pasha** (1483–1539) ishte një burrë shteti shqiptaro-osman dhe vezir i madh i Perandorisë Osmane nga 1536 deri në 1539.

Ai ishte shqiptar i lindur në Delvinë (Sanxhaku i Vlorës). Babai i tij ishte nga qyteti i Shkodrës, në veri të Shqipërisë, dhe nëna e tij ishte nga Vlora, në jug të Shqipërisë. Ai shkoi në Stamboll ndërsa babai i tij jetonte atje, dhe pas urdhrave të tij hyri në shërbimin osman nën praktikën e Devshirme (pasi kishte lindur i krishterë) dhe përfundimisht u bë Agai i jeniçerëve. Ai mori pjesë në Betejën e Çaldiranit (1514) dhe në Luftën Osmane-Mamluk (1516–17). Gjatë viteve 1520–1521 ai ishte bejlerbej i Ejaletit të Anadollit dhe guvernator i Damaskut. Gjatë sundimit të Sulejmanit të Madhërishëm, ai shërbeu si bejlerbej i Ejaletit të Rumelisë dhe u bë vezir pas pushtimit osman të Rodosit më 1522. Ai gjithashtu mori pjesë në Betejën e Mohács, Rrethimin e Vjenës dhe luftën në Irak (1534– 1535).

Ai u bë vezir i madh më 1536 pas ekzekutimit të Ibrahim Pashë Pargaliut dhe e mbajti këtë detyrë deri në vdekjen e tij në vitin 1539. Nën administrimin e tij, osmanët ndërmorën fushatën e Korfuzit (1537) dhe zhvilluan luftë kundër Habsburgëve në Vjenë (1537–1540). Përveç kësaj, rajoni i tij i lindjes së Vlorës u vu nën kontrollin e plotë osman dhe u krijua Sanxhaku i Delvinës. Vdiq nga murtaja në Stamboll dhe u varros në Xhaminë Eyüp Sultan.

## Referime
Qëndra Tregtare Univers

Hapja zyrtare e **Qendrës Tregtare Univers** QTU,  u bë më datë 01 tetor 2005. Punimet u realizuan në bashkëpunim me firma të huaja me përvojë në fushën e ndërtimit për realizimin e qëndrave tregtare. Qëndra në atë kohë kishte një sipërfaqe të mbuluar prej 23.000 m2, me sipërfaqe dyqanesh 11.000 m2, hypermarketi “EUROMAX” me sipërfaqe 4.000 m2 si dhe dyqani elektroshtëpiak “NEPTUN Shop” me sipërfaqe 1.500 m2, gjithashtu dhe 600 vënde parkimi, ku 300 prej të cilave ishin të mbuluara. Si pasojë e këtij suksesi dhe faktit që qëndra ofronte të gjitha kushtet dhe elementët bashkëkohore për konsumatorin, si dhe duke u mbështetur në kërkesat e shumta për hapësira tregtare nga kompani të ndryshme internacionale dhe vendase, bordi drejtues mori vendimin e rëndësishëm për të nisur shtesën e Qendrës Tregtare “UNIVERS”.

Tani QTU e njohur gjerësisht nga konsumatorët, ka një sipërfaqe të ndërtuar rreth 47,000 m2, prej të cilave rreth 22,042 m2 janë sipërfaqe dyqanesh, 1,000 vende parkimi prejt të cilave 600 të mbuluara. Hypermarketi “Carrefour” është rritur me rreth 50 % duke arritur një sipërfaqe rreth 6,000 m2. Gjithashtu “NEPTUN ” ka arritur sipërfaqen prej 2,500 m2.

Pas 5 viteve funksionim, QTU është tani një emër i famshëm në vend. QTU është transformuar gradualisht në një vend ku familjet jo vetëm bëjnë pazar por edhe kalojnë disa momente argëtimi. Mbajtja në fokus të vazhdueshëm të saj, Fëmijët dhe familjet ka qënë një shtysë për futjen e koncepteve të ndryshme të zbavitjes duke organizuar lojëra të ndryshme për fëmijë çdo fundjavë si edhe aktivitete për klientët çdo muaj. Së bashku me një gamë të gjerë dyqanesh, baresh dhe të një supermarketi, qëllimi ynë është që të lëmë vizitorët tanë të kënaqur në çdo rast. Me numrin më të madh të dyqaneve se në çdo qëndër tjetër në QTU e gjithë familja mund të zgjedhë dhe të blejë atë që dëshiron me çmimet më të mira, të argëtohet në ambjentet e këndshme dhe të shijojë një fundjavë fantastike me moment të veçanta çdo herë në QTU.

## QTU të dhëna
Sipërfaqe totale e qëndrës: 47.000 m2. Sipërfaqe totale e ndërtuar: 45.763 m2 (duke përfshirë garazh parkimi nëntokë)
Sipërfaqe dyqanesh 22.042 m2. 85 dyqane të markave të njohura në mbarë botën
Largësia nga qëndra e qytetit 6km/15min. Autobus nga qëndra e qytetit çdo 20min
8000 vizitorë në ditë
20.000 vizitorë në ditët e fundjavës 1000 vende parkimi 600 vende të mbuluara parkimi.

## Dyqanet e QTU
* Neptun
* Interspar
* IQOS ZONA QTU
* Mango
* Jumbo
* LC Waikiki
* ADIDAS
* Bonavita
* Buffalo
* etj.

## Referime
## Shiko edhe 
*Balfin Group
*Neptun
*TEG
Dafina Berisha

**Dafina Berisha** Lindi Në Prishtinë më 11prill viti 1991 Aktore e sukëëseshme nga Prishtina Kosova 
Ajo ka filluar te marre aktrimin që nga mosha 7 Vjeçare Qysh atëherë ajo aktronte neper Seriale Siç janë (Familja Moderne,Mehalla Jonë,Stupci Ne Krah,Rrefime Nga Gjygji,etj.)
Se Pari ajo u rexhistrua ne shkollen e Aktrimit Në Prishtinë 
Kur filloi të  marr aktrimin si e vogël u popullarizua nga Prindërit e saj Valbona dhe Afrim Berisha
motra e saj është Adelina Berisha edhe ajo poashtu është këngëtare si e vogël ka kënduar
Hapat e parë i morri nga Teatri Kombëtar Në Prishtinë.Dafina Ka filluar si motra e saj të futet në Aktrim Humor
Andaj Ka të mbaruar Dy Shkolla të mesme së pari të muzikës për Kanto,Piano dhe Pastaj ka te mbaruar Shkollen E Aktrimit dhe Fakultetin e Arteve të bukura.
Buza e kuqe dhe gjaku i errët

**Buza e kuqe dhe gjaku i errët** novela dhe tregime, Autori: Zija Çela. Botuesi: Toena. Faqet e librit 372.

Proza e shkurtër e Zija Çelës është tërësi unike, që gjakon të njëjtin objektiv me romanet e tij. Me librin e madh dhe unik që shkruan, Zija Çela rreh të pasqyrojë kompleksitetin e një thelbi, atij njerëzor. Edhe në tregimet e autorit, si në prozën e tij të gjatë, vijnë personazhe të shumta që, në situata e në gjendje të larmishme, përplasen e sfidohen me njeri-tjetrin dhe, në instancë të fundit, të gjithë synojnë pushtimin e së njëjtës majë, depërtimin e të njëjtit mur të padepërtueshëm.

Prania e autorit në prozën e tij tregimtare reflekton dëshpërim përballë ligësisë, por njëherësh afirmim të fuqishëm përballë mirësisë. Harmonia që mungon në realitet, çka sjell aq konflikte në krijimtarinë e autorit, përbën matricën krijuese të Çelës. Satisfaksioni që pason si kënaqësi estetike e autorit tonë, vjen rezultat i harmonisë krijuese përballë dis-harmonisë reale.

E tillë bartet pastaj kënaqësia edhe nga leximi i veprës së Zija Çelës.  (Ali Aliu)

Zç për zonjën Jç

Isha njëzet vjeç dhe pyeta: “Kur do ta njoh?”. Në njëzet e pesë thashë: “Kur ta kem njohur, do të jemi gjithmonë bashkë”. U bëra tridhjetë dhe ne ishim bashkë. Në tridhjetë e pesë ishim përsëri bashkë. Po mbushja dyzet, kur bëmë udhëtimin e madh. Nuk mbaj mend se ku vajtëm, por kthimi ishte njëlloj si prej botës së përtejme: njëri prej nesh u tjetërsua aq shumë, sa e humbi toruan edhe tjetri.

Në dyzet e pesë u ndamë. Pesëdhjetë vjeç i trokita në derë. Doli dikush dhe më tha: “Ajo po fle. Ke ndonjë porosi?”.“Jo”, - thashë, “vetëm desha të dija nëse është mirë”. “Ajo është mirë”, tha. Ende s’jam pesëdhjetë e pesë që ta di nëse është zgjuar nga gjumi dhe vazhdon të jetë mirë.

Ndoshta kur të bëhem gjashtëdhjetë, do të pyes veten: “A do ta shoh përsëri?” Nëse në gjashtëdhjetë e pesë nuk do të jetë ajo që do të trokasë tek unë, shtatëdhjetë vjeç do të martohem me një tjetër. Kam frikë të plakem, kam frikë sidomos të vdes, pa pasur afër një dorë gruaje.
Tirana East Gate

**Tirana East Gate** (**TEG**), (shqiptimi: *Tirana Ist Gejt*, në shqip: **Porta Lindore e Tiranës**) është një qëndër tregtare në Tiranë e hapur në vitin 2011, ajo ndodhet 4 km nga qendra e Tiranës në drejtim të Elbasanit. TEG është qëndra më e madhe tregtare dhe një ndër investimet më të mëdha private në Shqipëri. TEG gjithashtu është ndër qendrat tregtare më të mëdha të gjithë rajonit të Ballkanit. Investitorët e TEG janë Balfin Group me 91% dhe Fondi Shqiptaro Amerikan i Sipermarrjes me 9%. 
TEG pati një kosto totale ndërtimi prej rreth 54 milionë euro dhe me një investim total bashkë me njësitë e shitjeve prej rreth 104 milionë euro. 
TEG pati një sukses të menjëhershëm me rreth 500,000 vizitorë javën e parë dhe me një xhiro rreth 12 milionë $ në po atë javë. TEG ka një sipërfaqe prej 90,000 m2 dhe në të janë përfshirë hipermarketi Spar dhe dyqani Neptun.

TEG është kthyer në një destinacion të rëndësishëm të blerjeve të qytetarëve të Tiranës. Me ndërtimin e unazës së re që lidh zonën me qendrën e Tiranës, ajo do të bëjë kohën e udhëtimit për më pak se 10 minuta nga qendra e qytetit, ndërkohë që ndërtimi i tunelit Tiranë-Elbasan e bën qendrën shumë të aksesueshme edhe nga banorët e Elbasanit. Në këtë mënyrë TEG kthehet në një qendër tregtare që i shërben të dyja qyteteve.

Me konceptin novator, TEG mundëson një eksperiencë të re për blerje dhe argëtim për të gjithë. Pikat e forta të qendrës janë shumëllojshmëria e markave dhe produkteve, hapësira e gjerë për shitje, prezantimi i markave ekskluzive, hapësirat për argëtim, restorant-kafenetë e adhurueshme dhe komoditeti maksimal për klientët.

Dyqanet e TEG
* Jumbo
*INTERSPORT
*Neptun
* Spar
* Zara
* Massimo Dutti
* TWICE OFFICAL STORE
*
* Pull & Bear
* Stradivarius
* Mango
* Springfield
* Jumbo
* LC Waikiki
* Bonavita

## Burime
Pushtimi i Amerikës

**Pushtimi i Amerikës** Autori: Niko Nikolla. Botuesi: Toena. Faqe e librit 176.

Pikëvështrimi i autorit me sensin e humorit dhe satirës, shtrihet mbi situata e personazhe, që herë janë krejt komike e herë tragjike. Humori te personazhet shpeshherë buron nga analiza ironizuese e vetvetes. Janë njerëz të impostuar brenda një halli, problemi që rreken ta zgjidhin, situata, që ndonëse mund të jenë brengosëse, shihen, komentohen e zgjidhen me mjetet e humorit. Këtë pra, ofron edhe kjo përmbledhje me tregime të zgjedhura.
Don Kishoti shqiptar

**Don Kishoti shqiptar** Autori: Ali Aliu. Botuesi: Toena. Faqet e librave 480. 

Një ndihmesë e madhe i është dhënë lexuesve dhe studiuesve të letërsisë shqiptare nëpërmjet botimit të "Don Kishoti shqiptar". Një analizë studimorekrahasimore e trembëdhjetë korifenjve të letërsisë shqipe. Autorë të shtirë në kohë dhe kufij të ndryshëm ndërlidhen me njëritjetrin me një emërues të përbashkët donkishotizmin. Mbi të ngrihet një këndvështrim i ri ose siç thotë vetë autori: një lexim i mundshëm i letërsisë shqipe. Ali Aliu bën një përpjekje (edhe ai vetë është i prekur nga donkishotizmi) për t’i dhënë përgjigje pyetjes: Don Kishoti ishte një idealist i çartur apo besonte vërtet që idealet e tij nuk ishin iluzione? Që nga Jeronim De Rada, Naim Frashëri, Ismail Kadare e deri tek Ali Podrimja, Azem Shkreli etj, autori rreket të zbulojë të vërtetën donkishoteske te ta. Me vizionin e tyre largpamës, mesazhet artistike që përcollën nëpërmjet veprave të tyre, bën që studiuesit t’u rikthehen sa herë lind nevoja për të sjellë risi në fushën e analizave apo trajtimeve studimore. Udhëtimi i Don Kishotit me shpirt e iluzion shqiptar nëpër dy shekujt e fundit ka për qëllim ta shpalosë botën e shkrimtarit, ngasjen e tij të brendshme për të ëndërruar, përkatësisht për të përqendruar tërë qenien e vet drejt gjetjes së rrënjëve dhe të identitetit, drejt realizimit të ëndrrës së madhe. Dhe në fund, zgjedhja jonë që të përqendrohemi në jetën dhe veprën e autorëve te të cilët ekziston "gjeni" (anti) donkishotesk, përputhet me faktin se këta autorë janë ndër më të shquarit në letërsinë shqiptare të shekullit nëntëmbëdhjetë dhe njëzet, e njëkohësisht, edhe ndër më të përkthyerit në botë.
Perandorët ilirë (libër)

**Perandorët ilirë** Autori: Qazim Lleshi. Botuesi: Toena. Viti i botimit: 2002. Faqet e librit 394. ISBN 99927-1-571-5
Udhëtim në Orikun e lashtë

**Udhëtim në Orikun e lashtë** Grup Autorësh. Botuesi: Toena. Faqet e librit 80.

Është një përmbledhje e studimeve dhe gërmimeve që janë bërë në Orikunin e lashtë (Vlorë).
Studimi i biznesit si mjet për krijuesit e ndërmarrjeve

**Studimi i biznesit si mjet për krijuesit e ndërmarrjeve** Autori: Ilir Kastrati. Botuesi: Toena. Viti i botimit: 2011. Faqet e librit 145. ISBN 978-99943-1-694-6
Ahu

**Ahu** (*lat. Fagus*) është një pemë gjetherënëse që bën pjesë në familjen Fagaceae, që rritet në Europë, Azi dhe Amerikën e Veriut. *Fagus sylvatica* është lloji më i kultivuar, edhe pse ndryshon fare pak nga llojet e tjera si p.sh. forma e gjethes. Ahu është pemë e madhe që mund të kalojë 35 metra në lartësi dhe 1.5 metra në diametër të trungut.

**Përshkrimi:**Ahu është dru i zonave malore,shumë i njohur me lëvore e të përhime.Gjethet rënëse,vezake-eliptike,të plota,me 5-9-12  palë nervura,me qerpikëdhe qime si mendafshë,të paktën në nervura.Lulet mashkullore janë në lëvarë rruzullore me rrethlule4-7pjesëshe,lulet femërore 2-3 në një pështjelle me 4 ndarje.Fryti është trekëndor,në një pështjelle 4-vrigujshe,gjëmbore,të drunjëzuar.formon pyje.Lulesa është e tipit 4-5.Ahu është edhe bimë mjekësore.

**Përhapja:**Ahu eshte specie e përhapur në vendet me klimë të temperuar dhe të ftoht të Hemisferës Verioredhe të Antraktikut.

Ahu gjendet edhe në vendin tone edhe pse fatkeqësisht është në listën e kuqe. 

250px|Ahu 280 vjeçar në Svircë (Gollak)
## Lidhje të jashtme
Pokahontas

**Pokahontas** (l. ~1595 - v. 21 mars 1617) ishte një indiane amerikane e shekullit XVII. Ajo u bë e famshme pasi ruajti marrëdhënie të përzemërta mes indianëve të Virxhinias (popullit të saj) dhe kolonizatorëve anglezë të cilët ndërtuan një fortesë në lumin James duke themeluar kështu qytetin Jamestown në vitin 1607. Legjenda thotë se ajo i shpëtoi jetën kapiten John Smith, kur babai i saj, kryetari Powhatan, ishte gati ta vriste.

Gjatë luftës koloniale me indianët, ajo u kap dhe u mbajt peng. Ajo u pagëzua me emrin Rebeka dhe gjatë kohës që u mbajt rob përmirësoi aftësitë e saj në gjuhë angleze. Në vitin 1614 u martua me plantatorin e duhanit John Rolfe. Ata patën një djalë, Tomasin. Në vitin 1616 familja Rolfe u shpërngul në Londër. Pokahontas u bë njeri i famshëm në Angli. Ajo vdiq në Gravesend dhe u varros në Angli më 21 mars 1617.

## Lidhje të jashtme 
* 
* Virginia Historical Society. 'Contact and Conflict'. *The Story of Virginia: An American Experience.*
* David Morenus. 'The Real Pocahontas'. ''David's Townhouse''. Compares the historical Pocahontas to the Disney version. Pictures and many links.
Halil Shabani

**Halil Shabani** Ka mbaruar Universitetin e Tiranës në degën Histori-Gjeografi dhe është diplomuar në vitin 1973. Ka punuar si mësues historie dhe që nga viti 1976, është marrë me studime dhe gërmime arkeologjike në krahinën e Konispolit dhe në rajonin e Delvinës e Sarandës. Punimet e tij, i ka pasqyruar edhe në botimet e revistës periodike e shkencore “Iliria” dhe organe të tjera të shtypit të përditshëm. Është zbuluesi i dhjetëra sajteve arkeologjike me rëndësi kombëtare, si vendbanimi shpellor i Konispolit, Kalaja e Dishatit, vendbanimi i antikitetit i Vastroit, sajti i nëndheshëm i gdhendur në gur në Manet (Konispol), sajti i Bregut të Seterrës, skulptura e Perëndisë së Panit e derdhur në bronz etj. Ndërkaq, ka kryer disa gërmime arkeologjike me rëndësi kombëtare e ndërkombëtare, si ekspedita e bashkëpunimit shqiptaro-amerikan me Universitetin e Teksasit – SHBA në vitet 1992-’94, si dhe bashkëpunimi me arkeologë grekë në vitet 1995-96, ekspedita e vitit 1982 në Butrint etj. Për këtë aktivitet të dendur shkencor, nga Qendra e Kërkimeve Arkeologjike Tiranë është shndërruar në bashkëpunëtor të jashtëm shkencor.

Halil Shabani është autor i disa studimeve e librave, ndër të cilat do të veçonim: "Muharrem Rushit", "Shalësi ynë në jug", "Trashëgimia Kulturore e Konispolit", "Prasajbët e periferisë", "Vendbanimi shpellor i Konispolit", "Haki Rushiti me derte", "Konispoli – guidë turistike", "Arhondi i fundit i Butrintit" dhe "Foinike – guidë turistike".
Gjergj Frashëri

**Gjergj Frashëri**, (29 maj 1949, Tiranë) arkeolog i mirënjohur shqiptar.  Rrjedh nga një familje e njohur intelektuale nga Frashëri (Përmet). Ekspert ndërkombëtar i arkeologjisë së shpëtimit, historian e arkitekturës dhe i artit, restaurator. Ka punuar në strukturat e Institutit të Monumenteve të Kulturës Tiranë (1972 – 1989), shkencëtar i ftuar nga Fondacioni Humboldt në Universitetin e Mynihut dhe atë të Bonit (1990 – 1992).

Ka drejtuar Institutin privat për Arkeologji dhe Ekpertiza të Mbrojtjes së Pasurisë Kulturore në Gjermani (Këln, Berlin, Aachen) dhe Itali (Venecie). Prej vitit 2009 drejton Fondacionin privat "Qendra Frashëri" në Tiranë, në ruajtjen e mbrojtjen e trashëgimisë kulturore në hapësirat shqipfolëse të Ballkanit.

Në më se 40 vjet ka drejtuar projekte arkeologjike, të konservimit, restaurimit e gjurmime të historisë së ndërtimit në qendra qytetare antike e mesjetare në Shqipëri, Europën Qendrore dhe Itali. Ka kryer edhe hulumtime të historisë së arkitekturës osmane në Shqipëri, në disa rajone të Ballkanit, të Turqisë dhe të Lindjes së Afërme.

Në periudhën 1995 – 2011 drejtoi gërmime nga më të mëdhatë e arkeologjisë bashkëkohore të shpëtimit në qendra historike të qyteteve në Gjermani, të botuara në disa vëllime në gjuhën gjermane dhe angleze. Prej vitit 2009, Frashëri është angazhuar intensivisht me gërmime, restaurime dhe publikime në Shqipëri, veçanërisht për qytetin e Durrësit.

## Botime 
*Pasuria arkeologjike e Shqipërisë në rrezik - 2014
Hasan Ceka

**Hasan Ceka** (25 gusht 1900, Elbasan - 11 janar 1998, Tiranë) arkeolog  dhe numizmat i mirënjohur shqiptar. Profesor Hasani kreu studimet e larta në Vjenë, ku dhe u dallua si student i shkëlqyer. 
## Biografia 
Pas kthimit në Shqipëri në vitin 1930, ai punoi në Bilbiotekën Kombëtare, ku krijoi edhe një koleksion arkeologjik dhe përfaqësoi shtetin shqiptar pranë misioneve të huaja arkeologjike në Apolloni dhe Butrint.

Duke qenë në rolin e arkeologut të parë shqiptar Prof. Hasan Ceka, në vitin 1947 drejtoi ekspeditën e parë arkeologjike në Apolloni si edhe punën për krijimin e Muzeut Akeologjik Etnografik në Tiranë.  Pas disa ekspeditash informative në qendra të ndryshme arkeologjike, në vitin 1956 ai u kthye në Apolloni pë t'i kushtuar këtij qyteti antik tërë veprimtarinë e tij kërkimore dhe studimore. 

Krahas gërmimeve në Apoloni Prof. Ceka tregon një kujdes të veçant për grumbullimin dhe ruajtjen e trashëgimisë sonë monetare antike e mesjetare, duke arritur të krijojë kabinetin numizmatik me një fond shumë të pasur e cilësor. Por specialiteti i tij më i veçantë ishin numizmatika. Hasan Ceka konsiderohet si themeluesi i numizmatikës shqiptare. Falë kujdesit të tij u krijua Kabineti Numizmatik me trashëgiminë tonë monetare antike dhe mesjetare. Në 1965 boton kryeveprën e tij studimore “Probleme të numizmatikës ilire’”. Botoi në shtypin shkencor brenda dhe jashtë vendit shumë artikuj per historinë e ilirëve dhe të shqiptarëve. Ka lënë në dorëshkrim veprën “Monedhat e Dyrrahut dhe të Apolonisë” Hasan Ceka.

## Vepra 
* *Ilirët dhe Iliria te autorët antikë* (Burime të zgjedhura), Tirana 1965.
* *Probleme të numismatikës ilire*, Tiranë, 1967.
* *La Branche Sud de la Voie Egnatia*, Monumentet 1 (1971), 25–35.
* *Illyrie. Etudes et materiaux archeologiques*, 1, 1971.
* ''Questions de numismatique illyrienne, avec un catalogue des monnaies d'Apollonie et de Durrhachium'', Université d'Etat de Tirana, Institut d'Histoire, 1972.
* ''Inscriptions d'Apollonia d'Illyrie*, Athen 1997.
* *Në kërkim të historisë ilire'', Tiranë, 1998.

## Shih edhe 
* Iliria
* Ilirët
* Historia
* Arkeologjia

## Burimet 
* Skënder Aliu: Recent prehistoric research in southeast Albania: A review. In New directions in Albanian archaeology: Studies presented to Muzafer Korkuti. Ed. by Lorenc Bejko and Richard Hodges. Tirana: International Centre for Albanian Archaeology. 2006. 43–55. - International Centre for Albanian Archaeology Monograph Series, 1. ISBN 9994392301
* Neritan Ceka: The Illyrians to the Albanians. Tirana: Migjeni. 2013. ISBN 9789928407467
* Robert Elsie: Historical dictionary of Albania. 2nd ed. Lanham: Scarecrow Press. 2010. - European Historical Dictionaries, 75. ISBN 9780810861886
* Robert Elsie: A biographical dictionary of Albanian history. London; New York: Tauris. 2013. ISBN 978-1-78076-431-3
* Oliver Gilkes: Albania: An archaeological guide. London; New York: I. B. Tauris. 2013. ISBN 9781780760698
PayPal

**PayPal Holdings, Inc.** (ose thjesht **PayPal**) është një kompani amerikane shumëkombëshe e teknologjisë financiare që operon një sistem pagesash online në shumicën e vendeve që mbështesin transfertat e parave online; ajo shërben si një alternativë elektronike ndaj metodave tradicionale të letrës, siç janë çekët dhe urdhërat e pagesës. Kompania operon si një përpunues pagesash për shitësit online, faqet e ankandeve dhe shumë përdorues të tjerë komercialë dhe të kompanive, për të cilët ngarkon një tarifë shtesë ndërkombëtare të tarifave bankare.

E themeluar në vitin 1998 si Confinity, PayPal u bë publike përmes një IPO në vitin 2002. Më vonë atë vit, ajo u bë një degë tërësisht në pronësi të eBay, me vlerë 1.5 miliardë dollarë. Në vitin 2015, eBay ia ndau PayPal aksionarëve të saj dhe PayPal u bë përsëri një kompani e pavarur. Kompania u rendit e 143-ta në Fortune 500 të vitit 2022 të korporatave më të mëdha të Shteteve të Bashkuara sipas të ardhurave. Që nga viti 2023, PayPal është anëtare e Aleancës MACH.

## Shiko edhe 
* Wise
* Skrill
* Revolut

## Referime
Krajet e Rusisë

**Kraji** (Rusisht: край, romanizuar: *kray*; fjalë për fjalë 'rajon') është një lloj [subjekti federal[ i {{Federata Ruse|Federatës Ruse. Vendi është i ndarë në 85 subjekte federale, nga të cilat nëntë janë kraje. Oblastet, një lloj tjetër subjekti federal, janë ligjërisht identikë me kraje dhe ndryshimi midis një entiteti politik me emrin "krai" ose "oblast" është thjesht tradicional; të dyja janë subjekte përbërëse ekuivalente në status juridik në Rusi me përfaqësim në Këshillin e Federatës. Gjatë epokës sovjetike, oblastet autonome mund të vareshin nga republikat ose kraje, por jo nga oblastet.

## Lista 
## Referime
John Gotti

**John Joseph Gotti Jr.** (, ; 27 tetor 1940 - 10 qershor 2002) ishte një kriminel italo-amerikan i cili u bë bosi i familjes kriminale Gambino në Nju Jork. Goti dhe vëllezërit e tij u rritën në varfëri dhe kështu u futën në botën e krimit që në moshë të hershme. Duke vepruar në zonën përreth parkut Ozone në Queens, Goti filloi të kishte ndikim të madh aty, duke u bërë një nga fitimprurësit më të mëdhenj të familjes Gambino si dhe mbrojtësi i saj nën drejtimin e Aniello Dellacroce.

Pasi FBI paditi mbështetësit e Gotit për trafik droge, ai filloi të kishte mosmarrveshje me drejtuesit e familjes. I frikësuar se mos do të vritej nga bosi i familjes Paul Castellano, Goti organizon vrasjen e Castellano-s (bosit të familjes më të madhe të Cosa Nostras). Kjo gjë e bëri Gotin dejtues të një nga familjeve me të mëdha kriminale të Amerikës. Ai fitoi miliona dollarë nëpërmjet ndërtimit, grabitjeve, parave me fajde, zhvatjeve të bizneseve, kumbarit si dhe aktiviteteve të tjera kriminale.

John Gotii mori famë në media për shkak të zemërgjërsisë dhe stilit të tij karizmatik, kjo përbënte një përparsi për të në fushën e hetimeve ndaj tij.

Krahu i djathtë i Gotit, Sammy Gravano bashkëpunoi me FBI-në për të dënuar Gotin. Më në fund në vitin 1992 Goti u dënua për pesë vrasje, kumbar ilegal, urdhërim vrasjesh, zhvatje, evazion fiskal, kredidhënie ilegale, shantazh etj. Ai mori dënimin me burgim të përjetshëm pa të drejtë apelimi. Goti vdiq në vitin 2002 nga kanceri në grykë.

Sipas një thënie të ish bosit të familjes kriminale Lucchese Anthony Casso: "''Ajo ç'ka Goti bëri, ishte fillimi i fundit të Koza Nostras''".

## Referime
Qamil Çami

**Qamil Izet Çami** (1875–1933) ishte një rilindas shqiptar, poet, dhe mësues. Ai dhe rilindas të tjerë çamë hapën shkollën e parë shqipe në Filiat në vitin 1908 .

## Biografia 
Qami Çami u lind në Filat, aso kohe një qytet i Perandorisë Osmane, më 4 janar 1875. Në rininë e tij ai u bë një anëtar i klubit letrar të nxënësve shqiptarë nga Janina. Pas diplomimit në Stamboll ai u emërua prefekt i ulët në Sajadha në vitin 1905. Në 1907 filloi punën si mësues në shkollën osmane të qytetit të tij, Filatit ku fshehurazi u mësoi nxënësve të shkruanin gjuhën shqipe. Më 25 gusht 1908, së bashku me të tjerë rilindas hapi shkollën e parë në gjuhën shqipe të Filat dhe u emërua drejtor i saj.

Gjatë Luftërave Ballkanike, ai u burgos në Janinë nga ushtria greke. Ai arriti të arratisej pas 10 muajsh dhe shkoi në Vlorë. Në 1917 ai u emërua drejtor i arsimit për zonën jug-lindore të Shqipërisë dhe u vendos në Voskopojë. Në vitin 1920 ushtria italiane e futi në burgun e Sazanit, sepse ai ndihmoi anëtarët e lëvizjes së çlirimit të Shqipërisë. Ai u lirua pas përfundimit të Luftës së Vlorës më 4 gusht 1920.

## Referime